**Národná rada Slovenskej republiky**

**IX. volebné obdobie**

*Návrh*

ZÁKON

z ........... 2024,

**ktorým sa mení a dopĺňa zákon č. 328/2002 Z.z. o sociálnom zabezpečení policajtov a vojakov a o zmene a doplnení niektorých zákonov.**

Národná rada Slovenskej republiky sa uzniesla na tomto zákone:

**Čl. I**

Zákon č. 328/2002 Z.z. o sociálnom zabezpečení policajtov a vojakov a o zmene a doplnení niektorých zákonov, v znení zákona č. 447/2002 Z. z., zákona č. 534/2002 Z. z., zákona č. 463/2003 Z. z., zákona č. 5/2004 Z. z., zákona č. 365/2004 Z. z., zákona č. 732/2004 Z. z., zákona č. 592/2006 Z. z., zákona č. 592/2006 Z. z., zákona č. 732/2004 Z. z., zákona č. 274/2007 Z. z., zákona č. 643/2007 Z. z., zákona č. 519/2007 Z. z., zákona č. 61/2008 Z. z., zákona č. 445/2008 Z. z., zákona č. 449/2008 Z. z., zákona č. 82/2009 Z. z., zákona č. 58/2009 Z. z., zákona č. 70/2009 Z. z., zákona č. 59/2009 Z. z., zákona č. 59/2009 Z. z., zákona č. 285/2009 Z. z., zákona č. 543/2010 Z. z., zákona č. 220/2011 Z. z., zákona č. 220/2011 Z. z., zákona č. 185/2012 Z. z., zákona č. 80/2013 Z. z., zákona č. 140/2015 Z. z., zákona č. 281/2015 Z. z., zákona č. 140/2015 Z. z., zákona č. 125/2016 Z. z., zákona č. 190/2018 Z. z., zákona č. 153/2019 Z. z., zákona č. 35/2019 Z. z., zákona č. 466/2019 Z. Z., zákona č. 46/2020 Z. z., zákona č. 296/2020 Z. z., zákona č. 365/2020 Z. z., zákona č. 426/2020 Z. z., zákona č. 221/2021 Z. z., zákona č. 283/2021 Z. z., zákona č. 431/2021 Z. z., zákona č. 283/2021 Z. z., zákona č. 125/2022 Z. z., zákona č. 420/2022 Z. z., zákona č. 193/2023 Z. z., zákona č. 210/2023 Z. z., zákona č. 87/2024 Z. z., zákona č. 145/2024 Z. z., zákona č. 278/2024 Z. z., sa mení nasledovne:

1. V § 30 sa bodka za slovami „sirotský výsluhový dôchodok“ nahrádza čiarkou a vkladá sa nové ustanovenie písm. i), ktoré znie:

„i) jednorazový príplatok k úmrtnému.“

1. Za § 37 sa vkladá § 37a, ktorý vrátane nadpisu znie:

„**§ 37a Jednorazový príplatok k úmrtnému**

1. Ak policajtovi skončil alebo zanikol služobný pomer úmrtím v dôsledku služobného úrazu alebo choroby z povolania, tak fyzická osoba, ktorej vznikol nárok na úmrtné alebo pomerný diel úmrtného podľa § 37 má nárok aj na jednorazový príplatok k úmrtnému.
2. Výška jednorazového príplatku k úmrtnému je 50 000 eur a vypláca sa spolu s úmrtným.
3. V prípade, ak nárok na úmrtné alebo pomerný diel úmrtného podľa § 37 vznikne viacerým fyzickým osobám súčasne, tak jednorazový príplatok k úmrtnému podľa odseku 2 sa rozdelí medzi tieto fyzické osoby rovnakým dielom tak, aby úhrn týchto dielov nepresiahol sumu podľa odseku 2.
4. Ak bol jednorazový príplatok k úmrtnému vyplatený pred dňom právoplatnosti rozhodnutia súdu, podľa ktorého bol pozostalý manžel alebo dieťa, alebo rodič alebo osoba, ktorá policajta vychovávala na základe rozhodnutia príslušného orgánu, odsúdený za úmyselný trestný čin, ktorým spôsobili smrť policajtovi, je pozostalý manžel alebo dieťa, alebo rodič povinný vyplatený jednorázový príplatok k úmrtnému vrátiť útvaru sociálneho zabezpečenia ministerstva alebo Vojenskému úradu sociálneho zabezpečenia, ktorý jednorazový príplatok k úmrtnému vyplatil, najneskôr do 30 dní odo dňa právoplatnosti tohto rozhodnutia súdu.“
5. V § 93 odsek 2 znie:

„(2) Odchodné, úmrtné a jednorazový príplatok k úmrtnému sa uhrádzajú z prostriedkov rozpočtu ministerstva a príslušného služobného úradu policajta alebo profesionálneho vojaka, ktorý mu vyplácal naposledy služobný plat.“

1. V § 94 odsek 1 písmeno d) znie:

„d) príspevky z rozpočtu ministerstva na úhradu nákladov na rekreácie osôb podľa § 69 ods. 9 a príspevky z rozpočtu ministerstva a iného služobného úradu na odchodné, úmrtné a jednorazový príplatok k úmrtnému podľa § 93 ods. 2,“

**Čl. II**

Tento zákon nadobúda účinnosť 1. januára 2025.